Document ID: /roh_data/filtered/fineweb-2-filterrobots_roh.jsonl.gz/52755

Bainbaud cumenza il mais il pli curt da l'onn. Nus faschain in pèr reflexiuns davart il favrer l'autra emna, il di da tut las Bridas u Braidas en l'Engiadina. Nus ans occupain gia oz dal prenum feminin che è la furma rumantscha per Brigitta.
I na sa tracta betg da la sontga medievala da la Svezia, ma da la Brigida da Kildare en l'Irlanda. Ella è stada l'emprima mungia ed è daventada sco sontga la patruna dal muvel era en l'Europa continentala. I vegn pretais che la dieua precristiana celtica cun il medem num Brigit saja forsa stada in'invenziun per denunziar la s. Brida sco pajauna per dar dapli impurtanza al sontg naziunal irlandais Patrick.
Redacziun: Chasper Pult